'பெற்றுடை வாளும் நாளும், பிறந்துடை உரனும், பின்னும் மற்றுடை எவையும், தந்த மலர் அயன் முதலோர் வார்த்தை, வில் தொடை இராமன் கோத்து விடுதலும், விலக்குண்டு, எல்லாம் இற்று இடைந்து இறுதல் மெய்யே; -விளக்கின் முன் இருள் உண்டாமோ? 117 'குன்று நீ எடுத்த நாள், தன் சேவடிக் கொழுந்தால் உன்னை வென்றவன் புரங்கள் வேவத் தனிச் சரம் துரந்த மேரு, என் துணைக் கணவன் ஆற்றற்கு உரன் இலாது, இற்று வீழ்ந்த அன்று எழுந்து உயர்ந்த ஓசை கேட்டிலை போலும் அம்மா! 118